CELEX: 32021D2196
Language: mt
Date: 2021-12-13 00:00:00
Title: Deċiżjoni tal-Kunsill (PESK) 2021/2196 tat-13 ta’ Diċembru 2021 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

13.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 445/14
               
            
         DEĊIŻJONI TAL-KUNSILL (PESK) 2021/2196
         tat-13 ta’ Diċembru 2021
         li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-17 ta’ Marzu 2014, il-Kunsill adotta d-Deċiżjoni 2014/145/PESK (1).
                  
               
                     (2)
                  
                  
                     Fid-dawl tal-involviment fl-Ukrajna tal-Grupp Wagner, entità militari privata mhux inkorporata bbażata fir-Russja, f’azzjonijiet li jipperikolaw u jheddu l-integrità, is-sovranità u l-indipendenza tal-Ukrajna, b’mod partikolari f’Donbas, il-Kunsill iqis li jenħtieġ li jinżdiedu tliet persuni mal-lista ta’ persuni, entitajiet u korpi soġġetti għal miżuri restrittivi li tinsab fl-Anness għad-Deċiżjoni 2014/145/PESK.
                  
               
                     (3)
                  
                  
                     Għalhekk l-Anness għad-Deċiżjoni 2014/145/PESK jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-persuni elenkati fl-Anness għal din id-Deċiżjoni għandhom jinżdiedu mal-lista li tinsab fl-Anness għad-Deċiżjoni 2014/145/PESK.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-13 ta’ Diċembru 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Id-Deċiżjoni tal-Kunsill 2014/145/PESK tas-17 ta’ Marzu 2014 dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU L 78, 17.3.2014, p. 16).
      
      
         
            ANNESS
            Il-persuni li ġejjin jinżdiedu mal-lista ta’ persuni, entitajiet u korpi li tinsab fl-Anness għad-Deċiżjoni 2014/145/PESK:
            
               
                            
                        
                        
                           Isem
                        
                        
                           Informazzjoni ta’ identifikazzjoni
                        
                        
                           Raġunijiet
                        
                        
                           Data tal-elenkar
                        
                     
                           “201.
                        
                        
                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Pożizzjoni(jiet): Fundatur u Kmandant tal-Grupp Wagner; Kap Eżekuttiv ta’ Concord Management and Consulting
                           Grad: Logutenent Kurunell (militar Russu)
                           Sinjal tas-sejħa: Vagner/Wagner
                           Data tat-twelid: 1.6.1970 jew 11.6.1970
                           ID tal-Grupp Wagner: M-0209
                           Post tat-twelid: Asbest, Sverdlovsk Oblast, ex USSR (ex Unjoni tar-Repubbliki Soċjalisti Sovjetiċi) (issa l-Federazzjoni Russa)
                           Nazzjonalità: Russa
                           Indirizz: Pskov, il-Federazzjoni Russa
                           Ġeneru: maskil
                        
                        
                           Dimitriy Utkin, eks uffiċjal tal-intelligence militari Russa (GRU), huwa l-fundatur tal-Grupp Wagner u huwa responsabbli għall-koordinazzjoni u l-ippjanar tal-operazzjonijiet għall-iskjerament tal-merċenarji tal-Grupp Wagner fl-Ukrajna.
                           Fil-pożizzjoni ta’ kmand tiegħu fi ħdan il-Grupp Wagner, huwa kien personalment preżenti fuq il-post tal-ġlied fl-Ukrajna billi kkoordina u ppjana l-attivitajiet tal-membri ta’ Wagner.
                           Minħabba l-pożizzjoni ta’ kmand tiegħu, huwa għalhekk responsabbli għal azzjonijiet li dgħajfu u heddew l-integrità territorjali, is-sovranità u l-indipendenza tal-Ukrajna u implimentahom b’mod attiv.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Pożizzjoni(jiet): Viċi kap reġjonali tal-fergħa ta’ Astrakhan tal-Unjoni tal-Voluntiera ta’ Donbass; membru tad-Duma ta’ Astrakhan Oblast; merċenarju tal-Grupp Wagner
                           Data tat-twelid: 16.3.1980
                           Post tat-twelid: Astrakhan Oblast, SFSR Russa
                           Nazzjonalità: Russa
                           Passaport: 76 2759110
                           Maħruġ minn MVD 30001
                           Data ta’ skadenza: 10.3.2030
                           Indirizz: Il-villaġġ ta’ Ilyinka, Astrakhan Oblast, il-Federazzjoni Russa
                           Ġeneru: maskil
                        
                        
                           Denis Kharitonov huwa viċi kap reġjonali tal-fergħa ta’ Astrakhan tal-Unjoni tal-Voluntiera ta’ Donbass, membru tad-Duma ta’ Astrakhan Oblast u merċenarju tal-Grupp Wagner.
                           Huwa ġġieled f’Donbas fil-battaljun separatista ta’ Steppe, fejn ikkmanda platun ta’ kumpless ta’ missili kontra l-inġenji tal-ajru portabbli. Huwa ammetta li personalment waqqa’ ħelikopter Ukren u żewġ inġenji tal-ajru Su-25 waqt li kien qiegħed Donbas.
                           Huwa rċieva l-Ordni tal-Mertu tal-Federazzjoni Russa għall-Patrija. Huwa rċieva wkoll premjijiet interni tal-Grupp Wagner kif ukoll premjijiet mill-kap tal-Unjoni tal-Voluntiera ta’ Donbas u eks Prim Ministru tal-hekk imsejħa Repubblika tal-Poplu ta’ Donetsk (DPR) Alexander Borodai (soġġett għal miżuri restrittivi abbażi tad-Deċiżjoni tal-Kunsill 2014/145/PESK). B’hekk huwa appoġġa b’mod attiv azzjonijiet u implimenta politiki li jipperikolaw u jheddu l-integrità territorjali, is-sovranità u l-indipendenza tal-Ukrajna.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Pożizzjoni(jiet): Impjegat freelance tal-GRU Russu u merċenarju tal-grupp Wagner
                           Data tat-twelid: 21.7.1981
                           Nazzjonalità: Russa
                           Indirizz: Possibbilment: Astrakhan, Kirovskiy rayon, Raskolnikova 11 app. 5, il-Federazzjoni Russa
                           Ġeneru: maskil
                        
                        
                           Sergey Shcherbakov huwa impjegat freelance tal-GRU Russu u merċenarju tal-Grupp Wagner.
                           Huwa ġġieled f’Donbas għall-forzi separatisti favur ir-Russja bħala membru ta’ unità militari ta’ kumpless ta’ missili kontra l-inġenji tal-ajru portabbli fil-battaljun separatist ta’ Steppe favur ir-Russja li waqqgħu ħelikopter Ukren u żewġ inġenji tal-ajru Su-25 f’Donbas. B’hekk huwa appoġġa b’mod attiv azzjonijiet u implimenta politiki li jipperikolaw u jheddu l-integrità territorjali, is-sovranità u l-indipendenza tal-Ukrajna.
                        
                        
                           13.12.2021”.